30 Ιουνίου 2024 
 
51 
 
 
 
1 Γενικές πληροφορίες 
Η Πειραιώς Financial Holdings A.E. (εφεξής η «Εταιρεία»), εγγεγραμμένη στο Γ.Ε.ΜΗ. με αριθμό 225501000, ιδρύθηκε το 1916 και 
οι μετοχές της είναι ονομαστικές και εισηγμένες στην Κύρια Αγορά του Χρηματιστηρίου Αθηνών («ΧΑ») από το 1918. 
Η Εταιρεία λειτουργεί με τη μορφή ανώνυμης εταιρείας, σύμφωνα με τις διατάξεις του Ν.4548/2018, όπως ισχύουν επί του 
παρόντος, καθώς και το εφαρμοστέο θεσμικό πλαίσιο που διέπει τη λειτουργία των εισηγμένων εταιρειών. Επιπλέον, ως 
χρηματοδοτική εταιρεία συμμετοχών, υπάγεται στις σχετικές διατάξεις του Ν. 4261/2014, όπως τροποποιήθηκε και ισχύει, και 
εποπτεύεται άμεσα από την Ευρωπαϊκή Κεντρική Τράπεζα («ΕΚΤ»). 
Σύμφωνα με το καταστατικό της, στους σκοπούς της Εταιρείας περιλαμβάνεται μεταξύ άλλων, η άμεση και έμμεση συμμετοχή σε 
ημεδαπά ή/και σε αλλοδαπά νομικά πρόσωπα, λοιπές οντότητες και επιχειρήσεις κάθε μορφής και σκοπού που έχουν ήδη 
εγκαθιδρυθεί ή πρόκειται να εγκαθιδρυθούν, η ανάληψη ή η άσκηση επ’ αμοιβή της δραστηριότητας διαμεσολάβησης και 
διανομής ασφαλιστικών προϊόντων, κατά την έννοια του Ν.4583/2018, όπως εκάστοτε ισχύει για λογαριασμό μίας ή περισσότερων 
ασφαλιστικών επιχειρήσεων (ασφαλιστικός πράκτορας), η παροχή συμβουλευτικών υπηρεσιών ασφαλίσεων και ασφαλιστικών 
αποζημιώσεων προς τρίτους και στις θυγατρικές της Εταιρείας, καθώς επίσης και η έρευνα, η μελέτη και η ανάλυση θεμάτων που 
σχετίζονται με το χώρο της ασφάλισης. Η Εταιρεία παρέχει επίσης συμβουλές χρηματοοικονομικών υπηρεσιών που 
περιλαμβάνουν σχεδιασμό, ανάπτυξη, έρευνα, αναδιοργάνωση ή εξυγίανση, αξιολόγηση, επιχειρηματική στρατηγική, εξαγορές, 
πωλήσεις, συγχωνεύσεις και αναδιάρθρωση εταιρειών, καθώς και συμβουλευτικές υπηρεσίες σε θέματα ιδιωτικής ασφάλισης. 
Η Εταιρεία έχει συσταθεί και εδρεύει στην Ελλάδα. Η διεύθυνση της έδρας της είναι Αμερικής 4, 105 64, Αθήνα. Η διάρκεια της 
Εταιρείας έχει ορισθεί μέχρι την 6η  Ιουλίου 2099. Η Εταιρεία και οι θυγατρικές της (εφεξής ο «Όμιλος») δραστηριοποιούνται στη 
Νοτιοανατολική και Δυτική Ευρώπη. Η κυριότερη θυγατρική εταιρεία του Ομίλου που παράγει περίπου το 92% των εσόδων του 
είναι το πιστωτικό ίδρυμα με την επωνυμία «Τράπεζα Πειραιώς Ανώνυμος Εταιρεία» (εφεξής η «Τράπεζα») , η οποία με έδρα την 
Αθήνα παρέχει ένα ευρύ φάσμα χρηματοοικονομικών προϊόντων και υπηρεσιών στην Ελλάδα. Την 30η Ιουνίου 2024, ο Όμιλος 
απασχολεί συνολικά 7.906 άτομα πλήρους απασχόλησης, εκ των οποίων 34 άτομα αντιστοιχούν σε δραστηριότητες που 
προγραμματίζεται να πωληθούν. 
Η Eταιρεία συμμετέχει, πέραν του Γενικού Δείκτη του ΧΑ, σε μια σειρά από άλλους σημαντικούς δείκτες, όπως FTSE/XA [Large 
Cap, Βanks, Environmental Social Governance («ESG») Index], FTSE (Emerging Markets, Med 100), MSCI (Emerging Markets, 
Greece), Stoxx (All Europe TMI, Emerging Markets), S&P (Global, Greece BMI), Vanguard Total International Stock Index Fund, 
FTSE4Good, Bloomberg Gender Equality, Solactive (ISS ESG EM Net Zero Pathway Index, ISS EM Carbon Reduction & Climate 
Improvers Index), Carbon Disclosure Project («CDP») και Science Based Targets initiative («SBTi»). 
Το Διοικητικό Συμβούλιο («ΔΣ») της Εταιρείας, το οποίο την 30η Ιουλίου 2024, ενέκρινε τη δημοσίευση των Συνοπτικών Ενδιάμεσων 
Ενοποιούμενων Χρηματοοικονομικών Καταστάσεων για την εξάμηνη περίοδο που έληξε στις 30 Ιουνίου 2024 (οι «Ενδιάμεσες 
Χρηματοοικονομικές Καταστάσεις»), αποτελείται από τα ακόλουθα μέλη: